PROGRAM O IZMJENAMA I DOPUNAMA PROGRAMA UTROŠKA SREDSTAVA

BUDŽETA BOSANSKO-PODRINJSKOG KANTONA GORAŽDE ZA 2020. GODINU

|  |  |
| --- | --- |
| Godina:  |  2020 |
| Budžetski korisnik: |  Ministarstvo za privredu |
| Ekonomski kod: |  614 100 |
| Naziv ekonomskog koda:  |  Tekući transferi drugim nivoima vlasti  |

 Goražde, Juni 2020

|  |  |  |
| --- | --- | --- |
|  |  |  |
|  |  |  |

PODACI O PROGRAMU

Naziv programa:

 Program o izmjenama i dopunama

 Programa podrške razvoju drugim nivoima

 vlasti kroz projekte za 2020.godinu

Budžetski korisnik: Ministarstvo za privredu

Budžetski razdjel: 17

Ekonomski kod: 614 100 (RAZ 001)

Analitički kod RAZ 001

Naziv analitičkog koda: Tekući transferi drugim nivoima vlasti

Period realizacije programa: Od dobijanja saglasnosti – 31.12.2020.

Ukupna vrijednost programa: 130.000,00 KM

Odgovorna osoba: Mensad Arnaut

Pozicija odgovorne osobe: Ministar

Kontakt osoba za program: Emir Hodović

Kontakt telefon: +387-38-228-640

Kontakt e-mail: jedinicazarazvoj@bpkg.gov.ba i

Internet: [www.mp.bpkg.gov.ba](http://www.mp.bpkg.gov.ba)

|  |  |  |
| --- | --- | --- |
|  |  |  |
|  |  |  |

Na osnovu člana 45. Zakona o izvršenju Budžeta Bosansko-podrinjskog kantona Goražde za 2020.godinu (''Službene novine Bosansko-podrinjskog kantona Goražde“, broj: 15/19), i Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde utvrđuje:

**P R O G R A M O I Z M J E N A M A I D O P U N A M A P R O G R A MA**

**U T R O Š K A S R E D S T A V A**

Budžeta Bosansko-podrinjskog kantona Goražde za 2020. godinu

sa ekonomskog koda 614 100 – Tekući transferi drugim nivoima vlasti

TAČKA 1.

IZMJENE I DOPUNE PROGRAMA

Ovim Programom se vrše izmjene i dopune Programa podrške razvoja drugih nivoa vlasti kroz projekte za 2020.godinu na koji je Vlada Bosansko-podrinjskog kantona Goražde dala saglasnost Odlukom broj: 03-11-424/20 od dana 04.03.2020.godine i to kako slijedi:

“U tački 3. u stavu 3. iza riječi “infrastrukture” dodaju se riječi “i poticanja proljetne sjetve”.

TAČKA 2.

Tačka 4. se mijenja i glasi :

“U Programu su definisane aktivnosti za 2020.godinu, a provođenje Programa počinje dobivanjem saglasnosti od strane Vlade Bosansko-podrinjskog kantona Goražde i trajat će do 31.12.2020.godine, odnosno do utroška novčanih sredstava i to u tri faze. Prva faza počinje objavljivanjem Javnog poziva i krajnji rok za objavu Javnog poziva je 01.05.2020.godine i to u iznosu od 80,000.00KM za poseban cilj podrške u poboljšanju putne infrastrukture na području Kantona, druga faza počinje raspisivanjem drugog Javnog poziva i krajnji rok za objavu Javnog poziva je 01.07.2020.godine i to u iznosu od 25,000.00KM za poseban cilj podrške u proljetnoj sjetvi i treća faza raspisivanjem trećeg Javnog poziva za preostala sredstva koja će se koristiti u skladu sa potrebama, a krajnji rok za objavu trećeg Javnog poziva je 31.12.2020.godine.”

TAČKA 3.

U tački 5. podtački 5.2. mijenja se stav 1. koji sada glasi:

“Program sadrži posebne ciljeve za 2020.godinu koji su usklađeni sa opštim ciljem Programa. Posebni ciljevi Programa su:

- Podrška u poboljšanju putne infrastrukture na području kantona;

- Podrška u proljetnoj sjetvi na području kantona. “.

TAČKA 4.

U tački 5. podtački 5.2. na kraju se dodaje nova rečenica koja glasi:

“(Podrška u proljetnoj sjetvi na području kantona)

Podrška u proljetnoj sjetvi na području Kantona je za projekte koji uključuju sufinansiranje troškova proljetne sjetve sa ciljem prevazilaženja posljedica pristunosti virusa CONVID-19 na području Kantona.”.

TAČKA 4.

Tačka 6. podtačka 6.1. se mijenja i glasi:

“Potrebna sredstva za provođenje Programa definisana su u Budžetu Bosansko-podrinjskog kantona Goražde na ekonomskom kodu 614 100- Tekući transferi drugim nivoima vlasti u iznosu od 130.000,00KM. Sredstva će biti dodijeljena kroz tri javna poziva, tako što će u u prvom Javnom pozivu biti dodijeljeno 80.000,00KM za podršku u poboljšanju putne infrastrukture na području Kantona, u drugom 25.000,00KM za podršku u proljetnoj sjetvi i u trećem Javnom pozivu 25.000,00KM u skladu sa potrebama.”.

TAČKA 5.

Tačka 6. podtačka 6.2. mijenja se i glasi:

“Programom se utvrđuje visina sredstava za svaki poseban cilj. Visina sredstava za pojedinačni i specifični cilj predstavlja jednu finansijsku komponentu Programa.

Za posebne ciljeve, odnosno za finansijske komponente programa definisani su sljedeći budžeti:

- Podrška u poboljšanju putne infrastrukture na području Kantona 80.000,00KM

- Podrška u proljetnoj sjetvi na području Kantona 25.000,00KM.”.

TAČKA 6.

U podtački 7.2. iza riječi “program.” Dodaje se nova rećenica koja glasi:

“Uslovi će biti definisani javnim pozivima.”.

TAČKA 7.

Tačka 8. podtačka 8.3. se mijenja i glasi:

“Maksimalan iznos ukupnog budžeta predloženih Projekata nije ograničen, a iznos granta u skladu sa prvim Javnim pozivom maksimalno iznosi 30.000,00KM, dok iznos granta u skladu sa drugim Javnim pozivom iznosi kako slijedi: za Grad Goražde 15.000,00KM, Općine Pale u FBiH i Foča FBiH po 5.000,00KM, dok maksimalni iznos granta za treći Javni poziv iznosi 25.000,00KM.”

TAČKA 8.

U tački 8.podtačka 8.5. mijenja se stav 1. i glasi:

„Za provođenje procesa selekcije, evaluacije i ocjenjivanja prijedloga projekata Ministarstvo za privredu će formirati komisiju iz reda uposlenika.“

TAČKA 9.

U tački 10. poslije riječi “infrastrukture” dodaju se riječi “kao i osiguranje kontinuiteta proljetne sjetve”.

TAČKA 10.

Ostale tačke ostaju nepromijenjene.

Broj: 04-11-355-12/20  **M I N I S T A R**

Goražde,02.06.2020.godine \_\_\_\_\_\_\_\_\_\_\_\_\_\_\_\_\_\_\_\_\_

 **mr.sc. Mensad Arnaut**

Saglasnost na ovaj Program dala je Vlada Bosansko-podrinjskog kantona Goražde Odlukom broj:03-11-939/20 dana 29.05.2020.godine.